ພວກປະ​ທ້ວງ ຊາວຮົງ​ກົງ ຈັດ​ການ​ປະ​ທ້ວງ ຢູ່​ສະ​ຖາ​ນີ ລົດ​ໄຟ 
ການ​ຖ່າຍ​ທອດ​ຂ່າວ ກ່ຽວ​ກັບ ການ​ປະ​ທ້ວງ​ດົນ​ເຖິງ​ເດືອນ​ໃນ​ເກາະ ຮົງ​ກົງ ຢູ່ ຈີນ​ແຜ່ນ​ດິນໃຫຍ່ ແມ່ນບໍ່ໄດ້ມີຫຼາຍ.
ຜູ້ປະທ້ວງຂອງເກາະ ຮົງກົງ ໄດ້ຈັດການປະທ້ວງອີກຄັ້ງນຶ່ງໃນວັນອາທິດມື້ນີ້ ຕໍ່ຕ້ານ ກົດໝາຍທີ່ຈະອະນຸດຍາດໃຫ້ປະຊາຊົນ ຖືກສົ່ງໄປດຳເນີນຄະດີໃນ ຈີນ ແຜ່ນດິນ ໃຫຍ່ ບ່ອນທີ່ສານຕ່າງໆຖືກຄວບຄຸມໂດຍພັກຄອມມູນິສ ການປະທ້ວງຂອງວັນອາທິດມື້ນີ້ ໄດ້ແນເປົ້າໃສ່ສະຖານີລົດໄຟດ່ວນ West Kowloon ທີ່ເຊື່ອມຕໍ່ເກາະຮົງກົງ ກັບ ຈີນແຜ່ນດິນໃຫຍ່ ຜູ້ປະທ້ວງໄດ້ເວົ້າວ່າ ເຂົາເຈົ້າຢາກເວົ້າ ໂດຍກົງກັບຜູ້ຢ້ຽມຢາມຈາກ ຈີນແຜ່ນດິນໃຫຍ່ ເພື່ອແຈ້ງໃຫ້ເຂົາເຈົ້າຮູ້ ກ່ຽວກັບ ກົດ ໝາຍທີ່ມີບັນຫານັ້ນ ການຖ່າຍທອດຂ່າວ ກ່ຽວກັບ ການປະທ້ວງດົນເຖິງເດືອນໃນເກາະ ຮົງກົງ ຢູ່ ຈີນແຜ່ນ ດິນໃຫຍ່ ແມ່ນບໍ່ໄດ້ມີຫຼາຍ ການປະທ້ວງໃນວັນອາທິດມື້ນີ້ ແມ່ນການປະທ້ວງທີ່ສຳຄັນ ນັບຕັ້ງແຕ່ອາທິດທີຜ່ານ ມາ ເມື່ອຜູ້ປະທ້ວງໄດ້ບຸກເຂົ້າໄປໃນຕຶກສະພານິຕິບັນຍັດຂອງ ຮົງກົງ, ສ້າງຄວາມ ເສຍຫາຍ ແລະ ເປ່ເພໃຫ້ແກ່ສະພາດັ່ງກ່າວ ຫ້ອງການ ກ່ຽວກັບ ບັນຫາ ຮົງກົງ ແລະ ມາເກົ້າ ຂອງລັດຖະບານ ຈີນ ໄດ້ອະທິບາຍ ການກະທຳຂອງຜູ້ປະທ້ວງໃນອາທິດທີ່ຜ່ານມາດັ່ງກັບ ການໂຈມຕີໂດຍກົງຕໍ່ກົດເກນ “ນຶ່ງປະເທດ, ສອງລະບົບ” ທີ່ອະນຸຍາດໃຫ້ມີເສລີພາບໃນເກາະຮົງກົງ ດັ່ງກັບເຂດ ແດນທີ່ພິເສດ ໃນປະເທດພັກຄອມມູນິສນັ້ນ ໂຄສົກກະຊວງການຕ່າງປະເທດ ຈີນ ຄົນນຶ່ງໄດ້ກ່າວວ່າ ການບຸກເຂົ້າໄປໃນສະພານິ ຕິບັນຍັດ ແມ່ນການກະທຳທີ່ຜິດກົດໝາຍ ເຊິ່ງເປັນການລະເມີດຕໍ່ລະບຽບກົດໝາຍ ຂອງເມືອງທີ່ວ່ານັ້ນ